###### Ministru kabineta rīkojuma projekta „Par valstij

###### piekrītošo būvju Lejasciema pagastā, Gulbenes novadā, nodošanu

###### Gulbenes novada pašvaldības īpašumā” sākotnējās

###### ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar Publiskas personas mantas atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā.  Atbilstoši Publiskas personas mantas atsavināšanas likuma 43.pantā norādītajam lēmumu par valsts nekustamā īpašuma nodošanu bez atlīdzības atvasinātas publiskas personas īpašumā pieņem Ministru kabinets. Pamatojoties uz Publiskas personas mantas atsavināšanas likuma pārejas noteikumu 3.punktu, ja Ministru kabinets nav izdevis rīkojumu par zemes reformas pabeigšanu konkrētās pašvaldības teritorijā, valstij piekrītošās ēkas (būves) var nodot īpašumā bez atlīdzības pašvaldībai, iepriekš tās neierakstot zemesgrāmatā, kā arī nodot šīs ēkas (būves) bez attiecīgo zemesgabalu nodošanas. Saskaņā ar Gulbenes novada domes 2010.gada 26.marta sēdē (prot. Nr.4, 61.§) un 2010.gada 26.augusta sēdē (prot. Nr.13, 30.§) pieņemtajiem lēmumiem Gulbenes novada dome ir piekritusi pārņemt Gulbenes novada pašvaldības īpašumā bez atlīdzības nekustamo īpašumu „LSPA sporta bāze” (nekustamā īpašuma kadastra Nr.5064 010 0098), Lejasciema pagastā, Gulbenes novadā, tajā skaitā arī valstij piekrītošās septiņas būves (būvju kadastra apzīmējumi 5064 010 0098 001, 5064 010 0098 004, 5064 010 0098 005, 5064 010 0098 006, 5064 010 0098 007, 5064 010 0098 008 un 5064 010 0098 009) Lejasciema pagastā, Gulbenes novadā (turpmāk kopā – būves), lai nodrošinātu likuma „Par pašvaldībām” 15.panta pirmās daļas 5.punktā minētās pašvaldības autonomās funkcijas izpildi – rūpētos par kultūru un sekmētu tradicionālo kultūras vērtību saglabāšanu un tautas jaunrades attīstību –, kā arī lai varētu paplašināt pakalpojumu pieejamību iedzīvotājiem un izmantot minēto nekustamo īpašumu dažādu brīvdabas kultūras pasākumu organizēšanai Mālmuižā.  Izglītības un zinātnes ministrijas (turpmāk – ministrija) Nekustamā īpašuma un valsts mantas apsaimniekošanas komisijas 2010.gada 24.septembra sēdē tika pieņemts lēmums (prot. Nr.114, 7.punkts) atbalstīt nekustamā īpašuma „LSPA sporta bāze” (nekustamā īpašuma kadastra Nr.5064 010 0098), Lejasciema pagastā, Gulbenes novadā, tajā skaitā būvju, nodošanu Gulbenes novada pašvaldības īpašumā bez atlīdzības. |
| 2. | Pašreizējā situācija un problēmas | Atbilstoši Valsts zemes dienesta 2010.gada 30.novembra kadastra izziņai Nr.11-06-R1/R-0128799 būves atrodas uz zemes vienības 10,1 ha platībā (zemes vienības kadastra apzīmējums 5064 010 0098) (bez adreses), kas ir nekustamā īpašuma „LSPA sporta bāze” (nekustamā īpašuma kadastra Nr.5064 010 0098), Lejasciema pagastā, Gulbenes novadā, sastāvā. Nekustamā īpašuma „LSPA sporta bāze” (nekustamā īpašuma kadastra Nr.5064 010 0098), Lejasciema pagastā, Gulbenes novadā, īpašuma tiesības nav noskaidrotas. Atbilstoši Valsts zemes dienesta Kadastra informācijas sistēmas teksta datiem zemes vienības 10,1 ha platībā (zemes vienības kadastra apzīmējums 5064 010 0098) (bez adreses) statuss šobrīd ir „rezerves zemes fonds”.  Saskaņā ar Latvijas Sporta pedagoģijas akadēmijas 2011.gada 24.marta izziņu Nr.2-9-96 būves atrodas Latvijas Sporta pedagoģijas akadēmijas bilancē.  Atbilstoši Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.19.apakšpunktam Latvijas Sporta pedagoģijas akadēmija ir ministrijas padotībā esoša izglītības iestāde.  Ministrijas Finanšu departaments 2011.gada 1.aprīļa izziņā Nr.04-01/55 informē, ka būves atrodas Latvijas Sporta pedagoģijas akadēmijas bilancē un ministrijas konsolidētajā bilancē.  Saskaņā ar Latvijas Valsts vēstures arhīva 2001.gada 9.novembra arhīva izziņu Nr.5-P-8687/1 „Par ēkām” būvju īpašniece ir bijusi Sinoles pagasta pašvaldība.  Latvijas Valsts vēstures arhīva 2001.gada 9.novembra arhīva izziņā Nr.5-P-8687 „Par nekustama īpašuma piederību” norādīts, ka nekustamais īpašums „LSPA sporta bāze” (nekustamā īpašuma kadastra Nr.5064 010 0098), Lejasciema pagastā, Gulbenes novadā, piešķirts Sinoles pagasta pašvaldībai sešklašu pamatskolas vajadzībām.  Ievērojot Gulbenes novada domes 2010.gada 24.novembra vēstulē Nr.GND/15-3/10/2297 „Par Lejasciema pagasta veidošanos” norādīto, Sinoles pagasta pašvaldības saistību un tiesību pārņēmēja ir Gulbenes novada pašvaldība.  Gulbenes novada dome savā 2011.gada 1.jūlija izziņā Nr.GND/15-3/11/1422 „Par nekustamo īpašumu „LSPA sporta bāze”, Lejasciema pagasta, Gulbenes novadā” apliecina, ka uz būvēm (būvju kadastra apzīmējumi 5064 010 0098 001, 5064 010 0098 005, 5064 010 0098 006 un 5064 010 0098 007) Lejasciema pagastā, Gulbenes novadā, nav pieteikušies bijušie īpašnieki vai viņu mantinieki.  Atbilstoši likuma „Par nekustamā īpašuma ierakstīšanu zemesgrāmatās” 36.panta pirmās daļas 6.punktam, 36.panta trešajai daļai un 37.pantam būves piekrīt valstij.  Atbilstoši Valsts zemes dienesta Kadastra informācijas sistēmas teksta datiem būvēm (būvju kadastra apzīmējumi 5064 010 0098 001 un 5064 010 0098 005) Lejasciema pagastā, Gulbenes novadā, ir noteikts apgrūtinājums – vietējas nozīmes kultūras pieminekļa teritorija un objekti.  Pārņemot savā īpašumā būves un realizējot Ministru kabineta rīkojuma projekta „Par valstij piekrītošo būvju Lejasciema pagastā, Gulbenes novadā, nodošanu Gulbenes novada pašvaldības īpašumā” (turpmāk – rīkojuma projekts) 2.1.apakšpunktā noteikto, Gulbenes novada pašvaldības pienākumos ietilps arī pienākums ievērot Aizsargjoslu likuma 35. un 38.pantā nostiprinātos īpašumtiesību aprobežojumus. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Tiesiskā regulējuma mērķis ir atbrīvot Latvijas Sporta pedagoģijas akadēmiju no tai neraksturīgu funkciju veikšanas, tas ir, mācību procesa nodrošināšanai nevajadzīgu būvju apsaimniekošanas, nododot tās Gulbenes novada pašvaldības īpašumā bez atlīdzības.  Rīkojuma projektā netiek risināts jautājums par zemes vienības 10,1 ha platībā (zemes vienības kadastra apzīmējums 5064 010 0098) (bez adreses) nodošanu Gulbenes novada pašvaldības īpašumā bez atlīdzības.  Gulbenes novada pašvaldībai, iegūstot bez atlīdzības īpašumā būves, būs tiesības tās ierakstīt zemesgrāmatā uz Gulbenes novada pašvaldības vārda atbilstoši likuma „Par nekustamā īpašuma ierakstīšanu zemesgrāmatās” 38.panta 4.punktam un 39.pantam.  Attiecībā uz zemes vienību (zemes vienības kadastra apzīmējums 5064 010 0098) (bez adreses) Gulbenes novada dome līdz tiek pieņemts un stājas spēkā likums par rezerves zemes fonda izmantošanu, pamatojoties uz Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 13.punktu, varēs pieņemt lēmumu par zemes vienības 10,1 ha platībā (zemes vienības kadastra apzīmējums 5064 010 0098) (bez adreses) piekritību Gulbenes novada pašvaldībai.  Gadījumā, ja izpildās rīkojuma projekta 2.2.apakšpunktā minētais nosacījums un Gulbenes novada pašvaldība, pamatojoties uz Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 13.punktu, ir nostiprinājusi zemesgrāmatā savas īpašumtiesības uz zemes vienību (zemes vienības kadastra apzīmējums 5064 010 0098) (bez adreses), uz kuras atrodas būves, Gulbenes novada pašvaldība vienlaikus ar būvēm bez atlīdzības nodod valstij arī zemes vienību (zemes vienības kadastra apzīmējums 5064 010 0098) (bez adreses). |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Jautājuma būtība ir saistīta ar ministrijas padotībā esošās iestādes apsaimniekošanā esošo būvju nodošanu Gulbenes novada pašvaldības īpašumā bez atlīdzības. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |
| 7. | Cita informācija | Nav. |

Anotācijas II, III, IV, V un VI sadaļa – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un Gulbenes novada pašvaldība. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.  Rīkojuma projekts attiecas uz tieslietu politiku.  Ministru kabineta rīkojums „Par valstij piekrītošo būvju Lejasciema pagastā, Gulbenes novadā, nodošanu Gulbenes novada pašvaldības īpašumā” pēc apstiprināšanas Ministru kabinetā būs pieejams Interneta tīklā: datubāzē [www.likumi.lv](http://www.likumi.lv) un datubāzē www.vestnesis.lv. |

Izglītības un zinātnes ministrs R.Ķīlis

Vizē:

Valsts sekretārs M.Gruškevics

30.11.2011 13:13

1187

D.Putāne

67047889, diana.putane@izm.gov.lv